rytterrytter | KKArt
http://www.rytterrytter.com
Rytter & Rytter blev grundlagt i 1985, og består i dag af billedhugger Erik Rytter og maler Dagmar Rytter Jensen. Vi arbejder hovedsagelig med kunst i arkitektur og landskab. Rytter & Rytter arbejder i tæt samarbejde med arkitekter, landskapsarkitekter og bygherrer. Vi har gennem årene opbygget et netværk af kompetente og dygtige håndværkere: Stenhuggere, bygningsmalere og keramikere etc.
God arkitektur og dekorativ kunst kræver visionære bygherrer og gode rådgivere. Skal monumental kunsten lykkes, må samarbejdet mellem alle involverede parter være optimalt. For at det kan ske, er det vigtigt at bringe kunsten ind i projektet så tidligt som muligt. De bedste resultat opnås ved en inspirerende dialog allerede i projekteringsfasen.
En dialog som, for den sags skyld, sagtens kan strække sig videre til, fx videnskab, filosofi, økologi og bæredygtighed. Det handler om helheder og forståelse af større sammenhænge. Vi bygger i dag kun med hjernen, ikke med hjertet. Menneskelighed og naturen, vores fælles livsgrundlag, er øjensynlig forsvundet helt ud af bevidstheden i moderne byggeri. Den er erstattet af sjælløs funktionalitet, magelighed og sløvende bekvemmelighed.
En nytænkning af samarbejdet mellem kunsten og arkitekturen har mange aspekter. Aspekter der kan bringe os videre, gennem alle de udfordringer vi står over for, i den Antropocæne Tidsalder.
Dagmar Rytter Jensen
· født Pokorná, d. 29. oktober 1953 i Velke Mezirici, Tjekkoslovakiet.
· Uddannet på Kunsthåndværkerskolen i Brno, Tjekkoslovakiet, 1969-1972 hos
professor Jiri Coufal.
· Kunstakademiet i Prag 1974-1981 hos professor Karel Souček.
· Bosiddende i Danmark siden 1981.
· Assistent hos professor Poul Gernes,1982 ved flere udsmykningsopgaver,
bl.a. Postgiroen i Tåstrup.
· Startede atelier på Frederiksberg 1984 sammen med Erik Rytter
· Oprettede i 1985 Mur og Rumkunst gruppen RYTTER & RYTTER sammen med Erik Rytter.
Censurerede udstillinger:
1986 Kunstnernes Påskeudstilling i Århus,
1985 Kunstnernes Påskeudstilling i Århus,
Adskillige udstillinger i Tjekkoslovakiet og Danmark på Gallerier, kunstforeninger og udstillingssteder.
Udstilling: 2014 Galleri Ivana Svatosé, 3 Studné, Morava – Tjekkiet
Erik Rytter
Uddannet på kunstakademiet i Prag. Efter hjemkomsten assistent for professor Poul Gernes på forskellige projekter, over en fire årig periode i begyndelsen af 80’erne.
Startede i 1985 kunst og udsmykningsgruppen RYTTER & RYTTER. Har siden arbejdet med kunst i arkitektur og landskab.
1986 Kunstnernes påskeudstilling i Århus – interiørudsmykning i stof
1986 Kunstnernes Forårsudstilling på Charlottenborg – skulpturgruppe
1985 Kunstnernes påskeudstilling i Århus - installation med Dagmar Rytter og Niels Erik Gjerdevik
1985 Kunstnernes Forårsudstilling på Charlottenborg – oliemaleri
1984 Kunstnernes Sommerudstilling – grafik og tegninger
1987-1988 Censor på kunstnernes Påskeudstilling i Århus
Desuden adskillige udstillinger i Danmark og i udlandet på gallerier, i kunstforeninger og udstillingssteder.
I udlandet kan nævnes New Danish Art i 1987 på Danish Institut i Edinburgh. Mc Roberts Artcenter i Sterling, Saga gallery i London mm.
Retrospektiv udstilling 2018 RYTTER & RYTTER på ANNABORG i Hillerød
Seneste udstilling i DK. 2019 Forårsudstilling på DESIGN WERCK, Holmen KBH.
Udsmykninger i udvalg
2015 Skelgårdsskolen Kastrup – 24m vægudsmykning på skolens R gang.
2013 “The Infinite Picture“ Et 54 m langt billede for Metroselskabet ved Vibenshus Runddel - København
2012/2013 Askerød II, Udsmykning af 55 firetagers trappeopgange for Boligselskabet BO-VEST Hundige.
2009/2010 Lyngby Ungdomsskole. iPhone kunst - Vægudsmykning af 100m gangareal. Lyngby-Tårbæk
2008 Fritidshjemmet Vokseværket. Vægudsmykning. Østerbro / Kbh.
2006 Trollemosen Ridecenter. Udsmykning af Rytterstuen. Allerød
2005 Fælledparken. Granitskulptur. København.
2004 Sorgenfrivang – Noahs ark. Kunstnerisk udformet legeplads i samarbejde med Mestertræ. Sorgenfri.
2003 Sundbyøster Plads. Handicap tilgængelig kunstnerisk udformet legeplads - for Kbh. kommune.
2002 Halmtorvet. 10 skulpturer i imprægneret egetræ. København.
2002 AAB afd. 18 – Skarøgade. Nyt gårdanlæg i samarbejde med landskabsarkitekter Kristian Nabe
1998 Firmaet Tæppelands kantine. Gulvudsmykning, linoleum. Glostrup.
1997- 1998 Vapnagård. Udsmykning og farvesætning af 171 trappeopgange i 3 og 4 etager Helsingør
1997 Privathjem. Gulvudsmykning, linoleum. Hellerup.
1997 Bagergården. Gårdudsmykning for Boligselskabet VIBO. Nørrebro. København.
1996 Labyrintprojekt. Arrangør: Kunstmuseet, Køge Skitsesamling. Køge.
1994 Askerød. Udsmykning af 57 treetagers trappeopgange for Boligselskabet VA. Hundige.
1993 Fyrrehegnet og Granhegnet. Belægningsudsmykning ved nybyggeri for KAB (arabesk-flisen). Greve.
1993 Hegnsgården. Labyrintanlæg med 4 granitskulpturer. Hundige.
1992 August Wimmersvej. Vandkunst til ældre-boliger. Valby.
1992 Bo 90. Facadeudsmykning af nybygget økologisk bofællesskab, København for Boligselskabet FSB.
1991 Viaduktprojekt. Udsmykning for DSB. Roskilde.
1990 Nivåhøj. Boligselskabet VIBO, Afd. 1, Udsmykning af 37 opgange i henh. 2 og 3 etager. Nivå.
1990 Musikvidenskabelig Institut. Vægudsmykning. Elevkantine. København.
1989 Thorvaldsensvej. Gavludsmykning. Frederiksberg
1989 UNI-C. Udendørs bemaling og udhuggede granitsten. Østerbro.
1988 Frederiksberg Slotshave. Legeplads. Frederiksberg.
1987 Tårnby Ungdomsskole. Vægudsmykning. Tårnby
1986 Engelsborg Ungdomspensionen. Vægudsmykning. Lyngby.
1986 Reklamefotograf Jacob Termansen, Vægudsmykning. København
Deltaget i og præmieret ved adskillige konkurrencer med div. arkitekter om kunst i det offentlige rum. Desuden deltaget i flere fagmesser, designet byinventar, lavet film om kunstens vilkår mm.
Har du et projekt, der inkluderer kunstnerisk udsmykning, eller har du en idé til et projekt, du ønsker at sætte i gang, eller hvis du bare vil vide mere, så kontakt Rytter & Rytter.